es gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl en gl gl es gl gl es gl gl gl gl gl es es es en es gl gl gl gl en pt es es ca de en sv fr de de gl gl gl gl es es pt es pt es gl es gl gl gl gl es gl es gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Gómez Noya, campión de España de triatlón
Martes, terza feira, 27 de setembro de 2022
NA PROBA DISPUTADA EN CANGAS
Cunha exhibición dende o comezo, o deportista ferrolán conquistou por segunda vez o título. A catalá Eva Ledesma foi a gañadora na categoría feminina.
Eva Ledesma é campiona de España na categoría feminina
O triatleta ferrolán, Xabier Gómez Noya, fíxose acredor este domingo do Campionato de España de Triatlón. O deportista do Club Fluvial de Lugo conquistou así por segunda vez este título, demostrándose imbatíbel ante os seus adversarios e impoñéndose nunha proba na que quedou por diante do cacereño José Manuel Tovar e o vitoriano Eneko Llanos.
Logo de regresar o pasado martes de Australia, onde se proclamou subcampión do mundo, nesta proba fixo a súa propia carreira, á marxe do resto dos participantes, que non lle puideron facer sombra. Saíu primeiro da auga logo dos 1.500 metros de natación disputados na praia de Rodeira. Coa renda conseguida a nado, iniciou xa unha aventura en solitario mantendo a súa vantaxe nos 40 quilómetros de ciclismo.
Perseguido por Eneko Llanos e polo ordense Iván Raña, no quilómetro 20 Noya xa contaba cunha vantaxe de 50 segundos ao segundo e de un minuto sobre o pelotón. Ao inicio da carreira a pé, Gómez Noya mantiña un minuto e medio sobre o gran grupo e xa tiña, practicamente, asegurada a vitoria.
Finalmente, a clasificación deparou os seguintes tempos:
1. Xabier Gómez Noya (Cidade de Lugo Fluvial) 1h.59:49
2. José Manuel Tovar (Independente) 2h.01:30
3. Eneko Llanos (SVC-Seguridad) 2h.01:37
4. Daniel Rodríguez (C.T.O.A.) 2h.02:09
5. Iván Raña (Independente) 2h.02:35
Ledesma, campioa na categoría feminina
Menos sorte tiveron as deportistas galegas na proba feminina. A catalá Eva Ledesma, que o vindeiro martes cumprirá 29 anos, foi a gañadora por diante da vasca Zuriñe Rodríguez e a catalá Neus Cayla.
Ledesma baseou a súa vitoria nunha gran carreira a pé logo de remontar no último segmento unha desvantaxe de 2:30 con respecto a Cayla. A checa, Radka Vodickova, foi a gañadora da proba, seguida da deportista do Club Fluvial de Lugo, Ricarda Lisk, mais foi a terceira en chegar á meta, Ledesma, a que se colgou unha medalla de ouro do Campionato de España.
Neste caso, a clasificación xeral foi a seguinte:
1. Radka Vodickova (C.N. Reus Ploms) 2h.14:27
2. Ricarda Lisk (Cidade de Lugo Fluvial) 2h.16:50
3. Eva Ledesma (Independente) 2h.17:14
4. Zuriñe Rodríguez (Canal de Isabel II) 2h.17:38
5. Neus Cayla (C.N. Mataró) 2h.19:34
Xavier Gómez Noya proclámase subcampión do mundo de triatlón
Gómez Noya recupera o trono en Europa
Gómez Noya xa manda no Campionato Mundial
Gómez Noya segue mellorando e remata segundo en Washington
Gómez Noya entra no Mundial chimpando ao podio
Gómez Noya queda sen a vitoria no triatlón de Pontevedra
Achégase a gran cita do triatlón galego con Gómez Noya forte como un buxo
Gómez Noya monta na bici para ultimar a preparación
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Gómez Noya proclamouse campión de España por segunda vez
Os pilotos galegos non participan no Campionato de España de Motocross GZ-Deportiva
A Liga de Traíñas xa é cousa de dous GZ-Deportiva
Quenda para as estrelas ciclistas do futuro GZ-Deportiva
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto